text: 12 fik klip i kørekortet
  05 april 2010 kl. 14.34
  Der har været fart på påsken. Færdselspolitiet havde travlt i dag på en af årets største rejsedage.
  Politiet lavede fartrazzia bl.a. ved Vejle fjord-broen - og i de to timer razziaen her varede, fik 12 bilister et klip i kørekortet. 
  Færdselsafdelingen hos Sydøstjyllands Politi har været på gaden hele påsken, hvor 241 bilister er skrevet for at køre for stærkt. 18 er blevet sigtet for spirituskørsel.
  At mange er gået i fælden i løbet af påsken overrasker ikke politiassistenterne, men de håber alligevel, at jævnlige fartrazziaer har en effekt.
  